59 



összelyukgatva a széles leveleket, A virágokon egész kirándulásom 

 alatt csakis most akadtam néhány méhfélére, melyeket a Bombus pra- 

 torum L. és hortorum L. közönséges pöszörfajok, a Nomada obtusifrons 

 Thoms. hegylakó méhfaj és egy nagyobb Megachile képviselték. E 

 Megachile nevét eddig megtalálnunk nem sikerült; meglehet, hogy 

 valamely eddig ismeretlen új faj, a melylyel a magyar méhfajok 

 száma minden esetre egygyel szaporodott. 



Lenn a völgyben a Fejérpatak kristálytiszta, de jéghideg vi- 

 zében megfürödve, Trebusára érkeztünk vissza, a honnan még az 

 nap délután útban voltunk Máramaros-Sziget felé, vissza-vissza te- 

 kintve a Pop-Iván komor ormára. A kedves öreg is küldött utá- 

 nunk egy búesúfelleget, mely az érzékeny elválás bizonyítéka gya- 

 nánt búcsúkönynyeivel jól megáztatott. _g«Vo Lajos. 



APRÓBB KÖZLEMÉNYEK 



Paprikában élö moly. — A törött paprikáról általában min- 

 denki azt hiszi, hogy az egyike a leghathatósabb rovarölő-szerek- 

 nek. Hallottunk és olvastunk is nem egy reczeptet, hogyan kellene 

 vele legyet, poloskát, phylloxerát, molyt és más efféle alkalmatlan 

 vagy kártékony rovart elpusztítani. Pedig a paprika, ha elűz vagy 

 megöl is sokféle rovart, soknak úgy látszik épen nem árt, söt né- 

 melyik a helyett, hogy türelmesen megvárná, mig vele megölni 

 akarnók, maga fölkeresi ezt a mérget ós — megeszi. A sárgaszínű 

 kis Anobium paniceum L. bogárról, mely a háznál zugokban vagy 

 padláson feledett régi kenyérdarabokon, növényi vagy állati marad- 

 ványokon szeret rágódni, régóta tudjuk, hogy a törött paprikát sem 

 veti meg, ha hozzáférhet. A franczia L u c a s H. irja, *) hogy egy 

 csomó törött paprikában, mely Egyptomban, Kairóban évekig egy 

 dobozban becsomagolva állott, egész sereg Gibbium psylloides Czenp. 

 (scotias Fabr.) nevű bogárkát talált, melynek álczái is e fűszeres 

 eledelen nőttek fel kifejlődött rovarokká. Ilyen jó étvágya nemcsak 

 ezeknek a bogaraknak van, hanem az Ephestia elutella Hb. nevű 

 molypille hernyójának is. Egy angolországi barátom számára még 

 1879-ben egy doboz szegedi paprikát vásároltam, a mely azonban 

 barátom közbejött halála miatt nálam maradt. A paprika egy szó- 

 lesszájú üvegben, erősen lekötve kettős vastag papírral, azóta egy 

 polczon hevert. Mikor a múlt nyáron az üveget felbontottuk, a 



*) Bulletin de la Société entomologique de Francé. 1884. Nro. 11 et 23. 



